Dare2Care - Proteahoogte Gemeente
Die Dare2Care bediening is 'n groep gewone mense wat graag 'n verskil wil maak in die gemeenskap. Dis span gee om deur, pannekoeke bak vir fondsinsamelings vir skole en outehuise, ondersteuning van gesinne in die gemeenskap, uitreike na outehuise en kinderhuise, en soveel meer.
Dare2Care reël twee keer 'n jaar mark dae, hierdie mark dae gun entrepreneurs in ons gemeenskap die geleentheid om 'n inkomste te verdien terwyl daar nodige fondse vir die Dare2Care projekte genereer word.
Hoe kan jy betrokke word?
Raak deel van die span! Jou vaardighede of kennis kan 'n GROOT verskil maak, dalk is jy goed met organisasie en kan help met die reël van markte. Dalk is jy goed met handewerk, en kan help opgraderings projekte by kinderhuise. Dalk is jy goed met mense en kan sommer net saam met mense in die gemeenskap tyd spandeer.
Kom saam op uitreike! Dare2Care gaan gereeld op uitreike en nooi jou om saam te kom. Hou die kalender en aankondigings dop vir sulke geleenthede.
Skenkings. Het jy dalk klere, komberse, meubels of toerusting waarvan jy wil ontslae raak? Enige skenkings is welkom en sal weer 'n plekkie vind in ons gemeenskap.
Ondersteun die Winter- en Kersmark. Hierdie twee markte is ons twee groot fondsinsamelings dae. Deur die mark dae te ondersteun help jy om fondse te genereer vir ons projekte.
As jy graag op 'n manier wil deel raak kontak gerus vir Annelise Beckman by d2cwintermark@gmail.com of 084 599 2001.